JayJayThrowThrow/commonwealth-wiki-mix huggingface dataset:
ජෙමි ෆොක්ස්

thumb|ජෙමි ෆොක්ස් 2005 දි "ස්ටෙල්ත්' සඳහා අනුග්‍රහය දක්වමින්.



ජෙමි ෆොක්ස් ලෙස දන්නා, (1967 දෙසැම්බර් 13 උපත ලද.) එරික් මාර්ලන් බිෂොප්, නළුවෙක්, විකටයෙක් මෙන්ම ගායකයෙකි. නළුවෙකු වශයෙන් ඔහු රඟපෑ "රේ" චිත්‍රපටය සඳහා ඔහුට හොඳම නළුවාට හිමි “ශාස්ත්‍රීය සම්මානය" හා “බෆ්තා සම්මානය" ලැබුණු අතර, "ගෝල්ඩන් ග්ලෝබ්" සම්මානය ද ලැබිණි. ඔහු විසින් රචනා කරන ලද "බිල් බෝර්ඩ් 200: අන්ප්‍රෙඩික්ටබල්" හා "ඉන්ටියුෂන්" යන සංගීතපට බෙහෙවින් ප්‍රසිද්ධ වු අතර ඒ සඳහා ඔහුට "ග්‍රැමි " සම්මානයද හිමිවිණි.

පෙර ජීවිතය

1967 දෙසැම්බර් 13 වැනි දින එරික් මාර්ලන් බිෂොප් නමින් ෆොක්ස් උපත ලද්දේ ටෙරල්,ටෙක්සාස් හිදීය. ඔහු ලුවිස් ඇනෙට් ටැලි ඩික්සන් හා ඩැරල් බිෂොප් ගේ පුත්‍රයාය. ඔහුට මාස 7ක් වන විට එස්ටෙලේ හා මාර්ක් ටැලි විසින් ඔහුව දරුකමට හදා ගන්නා ලදි. ටැරල් ජනපදය ඒ වන විට අනෙක් ඒවායෙන් වෙන් කර දැමු ජනපදයක් විය. ඔහු වැඩුනේ කතෝලික පසුබිමක වන අතර, ඔහුට වයස අවුරුදු 5 දී පටන් "පියානෝ " පංති සඳහා යවනු ලැබීය. ඔහු ටෙරල් හි "නිව් හෝප් බැප්ටිස්ට් " පල්ලියේ පියානෝ වාදකයෙක් ලෙසටත් ,ගායක කණ්ඩායමේ සාමාජිකයෙක් ලෙසටත් කටයුතු කළේය. ඔහු ටැරල් "හයි ස්කූල්' හි ඉගෙනුම ලැබු අතර, එකල පා පන්දු හා පැසි පන්දු ක්‍රීඩාවේ නිරත වුයේය. ඔහු "ඩැල්ලාස් කව් බෝයිස්" හි ක්‍රීඩා කිරීමටද බලාපොරොත්තු විය. එමෙන්ම "ලෙදර් ඇන්ඩ් ලේස් "නැමති වාදක කණ්ඩායමේ ගායකයෙක් ද විය. පාසැල් ඉගෙනුමෙන් පසුව ඔහුට, ඇමෙරිකාවට යාමට ශිෂ්‍යත්වයක් ලැබුණු අතර එහිදි ඔහු විසින් සංගීතය හා නිර්මාණය පිළිබඳව හදාරන ලදී. ඔහු පවසන ආකාරයට ඔහුගෙ සාර්ථකත්වය පිටුපස සිටියේ ඔහුගේ ආත්තම්මාය.
හන් රාජවංශය

හන් ‍රාජවංශය () යනුවෙන් හැඳින්වෙන්නේ දෙවන චීන අධිරාජවංශයයි (ක්‍රි.පූ. 202 – ක්‍රි.ව. 220). කැරැලි නායක ලියු බං විසින් ස්ථාපිත මෙය පාලනය වූයේ ලියු වංශිකයන් අතිනි. කෙටි කාලීන චින් රාජවංශය (ක්‍රි.පූ. 221–206) සහ චු-හන් කලහය (ක්‍රි.පූ. 206-202) යනුවෙන් හඳුන්වන යුධමය අරාජික සමයකින් පසුව එළැඹි මෙම රාජවංශයේ මධ්‍යයෙහි දී වං මං නම් අයකු විසින් රාජ්‍යය පැහැරගෙන ෂින් රාජවංශය (ක්‍රි.ව. 9–23) ආරම්භ කරන ලදී. පසුව නැවතත් හන් පාලනය ප්‍රතිෂ්ඨාපනය කෙරුණු අතර, මෙම සිදුවීම මඟින් හන් පාලන සමය බටහිර හන් (ක්‍රි.පූ. 202 – ක්‍රි.ව. 9) සහ නැගෙනහිර හන් (ක්‍රි.ව. 25–220 ) ලෙස යුග දෙකකර වෙන් කෙරෙයි. අනතුරුව, තුන් ‍රාජධානි යුගය (ක්‍රි.ව. 220–280) එළැඹිණි. මෙසේ සියවස් සතරකට අධික කාලයක් පැවති හන් රාජවංශය චීන ඉතිහාසයේ ස්වර්ණමය ‍යුගයක් ලෙස සැලකේ. මෙය චීන ශිෂ්ටාචාරයේ අනන්‍යතාවය හැඩගැස්වීමෙහි ලා වැදගත් කාර්යභාරයක් ඉටුකළේ ය. වර්තමාන චීනයේ බහුතර ජන වර්ගය තමන් "හන් චීන"වරුන් ලෙසත්, චීනයේ භාෂාව "හන් භාෂාව" ලෙසත්, සහ ලිඛිත චීන අක්ෂර "හන් අක්ෂර" ලෙසත් හඳුන්වන්නට මෙය හේතු වන්නට ඇත.
ඉතිහාසය
බටහිර හන්

චීනයේ ප්‍රථම අධිරාජකීය රාජවංශය වූයේ චින් රාජවංශය (ක්‍රි.පූ. 221–207) යි. චින් රාජ්‍යය විසින් චීන යුද්ධ රාජ්‍ය යටත් කරගත් නමුත්, පළමු අධිරාජ චින් ෂි හුවාංගේ මරණින් පසු එහි පාලනය අස්ථාවර විය. වසර සතරක් තුළ රාජවංශයේ අධිකාරිය බිඳවැටුණු අතර, කැරැලි ඇතිවන්නට විය. මේ වන විට රාජධානි 18කට කැඩීගොස් තිබූ චීනයේ නායකත්වය උදෙසා පැරණි කැරැලි නායක දෙපළක් වූ චූ හි ෂියාං යු (මරණය. ක්‍රි.පූ. 202) සහ හන් හි ලියු බං (මරණය. ක්‍රි.පූ. 195) යුද්ධයක නිරත වූහ. මෙම රාජ්‍යවලින් ඇතැම් රාජ්‍ය ෂියාං යු ට ද, සෙස්සෝ ලියු බං ට ද සහාය පලකළහ. ෂියාං යු දක්ෂ සෙන්පතියකු වුවද, වර්තමාන අන්හුයි ප්‍රදේශයෙහි එකල පැවති ගයිෂියා සටනේ දී (ක්‍රි.පූ. 202) ඔහු ලියු බං අතින් පරාජයට පත් විය. සිය අනුගාමිකයන්ගේ ඉල්ලීම අනුව, ලියු බං "අධිරාජ" (හුවාංඩි) යන පදවිය ආරූඪ කරගත් අතර, මරණාපරව ඔහු ගඔෂු අධිරාජයා (රාජ්‍ය. ක්‍රි.පූ. 202–195) ලෙස හැඳින්විණි. හන්වරුන් යටතේ එක්සත් කළ නව අධිරාජ්‍යයේ අගනගරය ලෙස චංආන් (වර්තමාන ෂිආන්) තෝරාගැනිණි.

සහ අර්ධ-ස්වාධීන රාජධානි දහය]]


ප්‍රවර්ගය:චීනය
ක්වැං රාජවංශය

මෙම රාජවංශය මිං රාජවංශයෙන් පසු බිහිවිය. 1944 ලී ෂැං ගොවි අරගලය හේතුවෙන් අවසන් මිට ජෙන සොන් සෙන් සියදිවි නසාගත්හ. මන්චු ජනයා විංහි වු සැංගුයි සමග එකතු වු අතර බේජිං යටත් කර ගත්හ. තායිකැරැල්ල හේතුවෙන් චීනයේ කොටස් 03 ක් හොං ෂිකවරැන් යටත පත්විය. වසර 14 කට පසු 1864 නැන්කින් අරගලයෙන් තාටිපිං හමුදාව විනාශ වු අතර අවු 15 කාල සිමාව තුල මියගිය සංඛ්‍යාව මිලියන 20 ක් විය. අනෙකුත් අරගලයන් වන පුන්ටි හාකා වාර්ගික යුද්ධය නියෝන් අරගලය, මුස්ලිම් අරගලය පැන්න් අරගලය සහ බොක්ස අරගලයෙන් මිනිස් ජීවිත හා ආර්ථිකයට හානි විය.


ස්වැගර් සිකිසි අධිරාජනිය

1860 කුයින් කැරැල්ල මර්ධනය කරන ලදී. මේ හේතුවෙන් කුයින් පාලනයේ යුධ අධිපතන්‍ය චීනය තුල පැතිරිණි කුයන් රාජවංශය ස්ව ‍ශක්තිකරණ පදනමෙන් ප්‍රශ්ණ නිරාකරණය කළ අතර 1898 හා 1908 ඩීවැංල සික්සි විනිස් මානසික අබාධකයැයි කියා ග්වැංෂු සිරකරණ ලදී. 20 වන ශතවයර්ෂය ආරම්භයේ බොක්ෂර් කැරිලිකැවන් උතුරැ චීනයට තර්ජනයක් විය. ඩිවැගර් රැජිනිය අගේ බලය තහවුරැ කර ගැනීමට ‍ෙබාක්ෂර් සමග එකතු විය. පිළිතුරැ වශයෙන් රාජ්‍ය අංනක සන්ධානයකින් යුත් පරිසක් ‍විදේශීය සංවිධානය බේරා ගැනීමට චීනය ආක්‍රමණය කළේය. මෙම කණ්ඩායම වුයේ බ්‍රිතාන්‍ය, ජපන්, රැසියානු, ඉතාලි, ජර්මන්, ප්‍රංශ, ඇමරිකානු සහ ඔස්ට්‍රියන් භටයන්ය.
මොහොන්ජපාරෝ කරනා ලද නටබුන් (පකිස්ථානය)

right|thumb|180px|ඉන්දු නිම්න ශිෂ්ඨාචාරයෙහි පරාසය.

ඉන්දු නිම්න ශිෂ්ටාචාරය (ඉනිශි) වනාහී ඉන්දියානු උපමහාද්වීපයෙහි වයඹ දෙස ප්‍රදේශයෙහි ස්ථානගතව තිබූ ලෝකඩ යුග ශිෂ්ටාචාරයකි (3300–1300 ක්‍රිපූයු; පරිණත යුගය 2600–1900 ක්‍රිපූයු) . ඉන්දු නදී ද්‍රෝණිය අවට ශ්‍රී විභූතියට පත් මෙම ශිෂ්ටාචාරය
ප්‍රාථමික ලෙසින් කේන්ද්‍රගත වී තිබී ඇත්තේ ඉන්දු සහ පන්ජාබ් ප්‍රදේශ ආශ්‍රයෙන් වන අතර, ගහ්ග්ගාර්-හක්රා නදී ද්‍රෝණිය හා ගංගා-යමුනා දෙගංමැදිය දක්වා විහිදී ‍ෙගාස්, වර්තමාන පාකිස්තානයෙහි බොහෝ කොටස්ද, වත්මන් ඉන්දියාවෙහි බටහිර ප්‍රාන්තයන්ද ආවරණය කරතිබුවා මෙන්ම, අග්නිදිග ඇෆ්ගනිස්තානය, බලුකිස්තානයෙහි නැගෙනහිර කොටස, සහ ඉරානය දක්වා පැතිරගොස් තිබී ඇත.

මෙම ශිෂ්ටාචාරයෙහි පරිණත යුගය හරප්පානු ශිෂ්ටාචාරය ලෙසින් හැඳින්වෙන්නේ, එහි නගර අතුරින් පළමුවැන්න, 1920 ගණන් වලදී, එකල බ්‍රිතාන්‍ය ඉන්දියාවෙහි (වර්තමානයෙහි පාකිස්තානය) පන්ජාබ් ප්‍රාන්තයෙහි පිහිටි හරප්පා හිදී නිරාවරණය කර ගනු ලැබූ නිසාවෙනි. ඉනිශි අඩවියන්හී කැණීම් 1920 පටන් සිදුවූ අතර, වැදගත් පාරවේධනයන් 1999 තරම් මෑතදී පවා සිදු වී ඇත. යුනෙස්කෝ ලෝක උරුම අඩවියක් වන මොහෙන්ජො-දාරෝ, තවද සුපතල ඉනිශි පුරාවිද්‍යාත්මක අඩවියකි.

හරප්පානු භාෂාව සෘජු ලෙසින් සාක්ෂ්‍යවත් කරගෙන නොමැති අතර හා එහි අනුබද්ධයන් පිළිබඳ අවබෝධයක් නොමැති වුවද, ප්‍රාක්-ද්‍රවිඩ, ඉලාමෝ-ද්‍රවිඩ, හෝ (පාර-) මුන්ඩා බන්ධුතාවයන් ඇති බවට ඉරවතම් මහාදේවන්, අස්කෝ පාර්පොලා, එෆ්.බී.ජේ. කුයිපර්, සහ මයිකල් විට්සෙල් වැනි ප්‍රාඥයන් විසින් ප්‍රකාශ කර ඇත.
සටහන් සහ ආශ්‍රිත

;සටහන්

;ආශ්‍රිත
පේරාදෙණිය‍ විශ්වවිද්‍යාලය

පේරාදෙණිය‍ විශ්වවිද්‍යාලය යනු විශ්වවිද්‍යාල ප්‍රතිපාදන කොමිෂන් සභාව මගින් අරමුදල් සපයන ශ්‍රී ලංකාවේ පැරණිතම විශ්ව විද්‍යාලයක් වේ. මෙය 1942 වර්ෂයේ ආරම්භ කළ අතර එය ලංකා විශ්ව විද්‍යාලය ලෙස නම් කර තිබුණි. ශ්‍රී ලංකාවේ උසස් අධ්‍යාපන ආයතන වර්ගීකරණය අනුව 2024 වර්ෂයේදී මෙම විශ්ව විද්‍යාලය මෙරට 2 වන ස්ථානය හිමිකරගෙන තිබෙන අතර, ලෝකයේ හොඳම විශ්වවිද්‍යාල වර්ගීකරණය අනුව 1001-1200 අතර ස්‌ථානය හිමිකරගෙන තිබෙයි.
දළ විශ්ලේෂණය

පේරාදෙණිය විශ්වවිද්‍යාලය පීඨ 9 කින්ද, පශ්චාත් උපාධි ආයතන 4 කින්ද(අලුතෙන් එකතු කරන ලද වෛද්‍ය විද්‍යා පශ්චාත් උපාධි ආයතනය ඇතුළුව), මධ්‍යස්ථාන හා ඒකක 20කින්ද, අධ්‍යයනාංශ 73කින්ද සමන්විතය. මෙහි සිසුන් 12,000 ක් පමණ වෛද්‍ය, කෘෂි විද්‍යා, විද්‍යා, කලා, ඉංජිනේරු, දන්ත වෛද්‍ය, පශු වෛද්‍ය, සත්ව විද්‍යා සහ සම සෞඛ්‍ය යන ක්ෂේත්‍ර වල අධ්‍යයන හා පර්යේෂණ කටයුතුවල නියලෙති.
පේරාදෙණිය විශ්ව විද්‍යාලයේ පීඨ හා පිහිටීම

විශ්වවිද්‍යාලය සතු පීඨ ගණන නවයකි
* ඉංජිනේරු පීඨය
* වෛද්‍ය පීඨය
* දන්ත වෛද්‍ය පීඨය
* පශු වෛද්‍ය පීඨය
* විද්‍යා පීඨය
* ශාස්ත්‍ර පීඨය
* කෘෂි පීඨය
* සමසෞඛ්‍ය විද්‍යා පීඨය
* කළමනාකරණ පීඨය


පේරාදෙණිය විශ්වවිද්‍යාලය මහවැලි තැනිතලාවේ හෙක්ටයාර 700ක් (අක්කර 1,700) පුරා විහිදී පැතිරී පවතී. මෙයින් තවමත් වැඩි කොටසක් වනගතව පවතී. විශ්වවිද්‍යාලය සෞම්‍ය කලාපය තුළ පිහිටා ඇති අතර සාමාන්‍ය උෂ්ණත්වට 18-30 °C අතර වේ. විශ්වවිද්‍යාලයේ කෘෂිකර්ම පීඨය සතුව උතුරුමැද පළාතේ මහඉලුප්පල්ලම ප්‍රදේශයේ වෙනමම උප මණ්ඩපයක් 1968 සිට පිහිටුවා ඇත.

විශ්වවිද්‍යාලය සඳහා ප්‍රධාන පිවිසුම ගලහ පාර හරහා වේ. ඉංජිනේරු පීඨය පමණක් මහවැලි ගංඟාවේ එක් පසක පිහිටා ඇති අතර අනෙක් පීඨ සියල්ල ගංඟාවේ අනෙක් පස පිහිටා ඇත. අක්බාර් පාලම මගින් මෙම පීඨ එකිනෙක සම්බන්ධ කෙරේ.

විශ්වවිද්‍යාලයක් සතු එකම දුම්රිය ස්ථානය වන 'සරසවි උයන' දුම්රිය ස්ථානය පේරාදෙණිය විශ්වවිද්‍යාලය තුළ පිහිටා ඇත. දුම්රිය මාර්ගය හරහා වැටී ඇති 'යකා පාලම' විශ්වවිද්‍යාලය තුළ ඇති අනෙක් පාලම වේ. මහනුවර සිට ගලහා හන්දිය දක්වා හා මහනුවර සිට විශ්වවිද්‍යාලය දක්වා දෛනික ෂටල් බස් සේවා ක්‍රියාත්මක වේ.
පහසුකම්

විශ්වවිද්‍යාලය මගින් සිසුන්ට ලබා දෙන පහසුකම් කිහිපයක් ලෙස,
*ප්‍රධාන පුස්තකාලය හා පීඨ පුස්තකාල සේවා
*සෞඛ්‍ය මධ්‍යස්ථානය
*ක්‍රීඩාගාරය හා ක්‍රීඩා පිටි
*පිහිනුම් තටාකය
*පශ්චාත් උපාධි මධ්‍යස්ථාන
*දුරස්ථ අධ්‍යාපන මධ්‍යස්ථාන
*සරච්චන්ද්‍ර එළිමහන් රංග පීඨය
*නේවාසිකාගාර හා ආපනශාලා
*රසායනාගාර පහසුකම්
*කෘෂි හා පශු විද්‍යා ගොවිපලවල්
*සංචාරක බංගලා
විශේෂිත පුද්ගලයින්

* මහාචාර්ය එදිරිවීර සරච්චන්ද්‍ර
* ආචාර්ය ජයලත් මනෝරත්න
* සේනක බිබිලේ
නේවාසිකාගාර

*රාමනාදන් ශාලාව
*මාකස් ප්‍රනාන්දු ශාලාව
*ජේම්ස් පීරිස් ශාලාව
*හිල්ඩා ඔබේසේකර ශාලාව
*සංඝමිත්තා ශාලාව
*අරුණාචලම් ශාලාව
*ජයතිලක ශාලාව
*අයිවර් ජෙනිංග්ස් ශාලාව
*ලලිත් ඇතුලත්මුදලි ශාලාව
*විජේවර්ධන ශාලාව
*අක්බාර් නෙල් ශාලාව
*නව අක්බාර් (නිශ්මි) ශාලාව
*මලලසේකර ශාලාව
*සරච්චන්ද්‍ර ශාලාව
*හිඳගල ශාලාව
*සේනක බිබිලේ ශාලාව
*සරසවි උයන ශාලාව
*සරසවි මැදුර ශාලාව
*මහකන්ද ශාලාව
මුලාශ්‍ර
බාහිර සබැඳුම්

*Official Website of the University of Peradeniya
*University of Peradeniya :Proud beginnings
*University Grants Commission of Sri Lanka


ප්‍රවර්ගය:ශ්‍රී ලංකාවේ අධ්‍යාපන ආයතන
ප්‍රවර්ගය:ශ්‍රී ලංකාව තුළ පිහිටි විශ්වවිද්‍යාල
ප්‍රවර්ගය:පේරාදෙණිය‍ විශ්වවිද්‍යාලය
ඉංජිනේරු පීඨය, පේරාදෙණිය විශ්ව විද්‍යාලය

ඉතිහාසය

1950 ජූලි 1 දා පේරාදෙණිය විශ්ව විද්‍යාලයේ ඉංජිනේරු පීඨය ආරම්භ විය. ආරම්භයේදී මෙය කොළඹ පිහිටා තිබූ අතර පසුව එය පේරාදෙණිය වෙත ගෙන යන ලදී.
දෙපාර්තමේන්තු

දැනට මෙම පීඨය සතුව දෙපාර්තමේන්තු 8ක් ඇත. ඒවා නම්

*රසායනික සහ ක්‍රියාවලි ඉංජිනේරු දෙපාර්තමේන්තුව
*සිවිල් ඉංජිනේරු දෙපාර්තමේන්තුව
*පරිගණක ඉංජිනේරු දෙපාර්තමේන්තුව
*විද්යුත් හා ඉලෙක්ටොනික ඉංජිනේරු දෙපාර්තමේන්තුව
*ඉංජිනේරු ගණිත දෙපාර්තමේන්තුව
*යාන්ත්‍රික ඉංජිනේරු දෙපාර්තමේන්තුව
*නිෂ්පාදන ඉංජිනේරු දෙපාර්තමේන්තුව
ඉංජීනේරු විද්‍යාව උපාදිධාරීන්
පීඨාධිපතින්ගේ නම් ලැයිස්තුව

*මහාචාර්ය E.O.E. පෙරේරායි (1950-65 & 1966-69)
*මහාචාර්ය R.H. Paul (1965–66)
*මහාචාර්ය J.C.V. Chinnappa (1969–71)
*මහාචාර්ය H.B. de Silva (1972–75)
*මහාචාර්ය A. Thurairajah (1975-77 & 1982-85)
*මහාචාර්ය W.P. Jayasekara (1977–82)
*මහාචාර්ය C.L.V. Jayathilake (1985-86 & 1988-89)
*මහාචාර්ය M. Amaratunga (1986–88)
*මහාචාර්ය M.P. Ranaweera (1989–94)
*මහාචාර්ය S. Ranatunga (1994–99)
*මහාචාර්ය W.J.N. Fernando (1999–2002)
*මහාචාර්ය S.D. පතිරණ (2002–2005)
*මහාචාර්ය S.B.S.අබේකෝන්(2005–2009)
*මහාචාර්ය W.M.S.B.වීරකෝන්(2009–present)
පහසුකම්

මෙම විශ්ව වි‍ද්‍යාලය සතුව නොයෙකුත් ශාස්ත්‍රීය පහසුකම්ද සේවා පහසුකම්ද පවතී.
ශාස්ත්‍රීය පහසුකම්

*ඉංජීනේරු පුස්තකාලය
*ඉංජීනේරු වැඩ පොළ
*Industrial Training and Career Guidance Uනිට්
*පරිගණනක කේන්ද්‍රය
*ඉලෙක්ට්‍රෝනික වැඩ පොළ
*English Language Teaching Unit (ELTU)
**The Language Laboratory
*Engineering Education Unit
**Audio Visual Facility
*Research and Development Units
**Engineering Design Centre (EDC)
**Centre for Engineering Research and Postgraduate Studies (CERPS)
ඉංජිනේරු ප්‍රදර්ශනය EngEx2010

60 වන සංවත්සරය වෙනුවෙන් පේරාදෙණිය විද්‍යාලය, ඉංජිනේරු පීඨය විසින් සංවිධානය කරන ලද EngEx2010, 2010 සැප්තැම්බර් මස ඉමහත් ජන සහභාගීතවයක් යටතේ නිමාවිය. දින 6 ක් මුලුල්ලේ පැවති ප්‍රදර්ශනය සදහා 100,000 අධික පිරිසක් සහභාගී වූ අතර දිවයින පුරා පාසැල් දරු දැරියන් මෙය නැරඹිමට පැමිණියා.
මේවාද බලන්න

*පේරාදෙණිය‍ විශ්ව විද්‍යාලය
මූලාශ්‍ර
බාහිර සබැඳි

*Faculty of Engineering, University of Peradeniya official website


ප්‍රවර්ගය:පේරාදෙණිය‍ විශ්වවිද්‍යාලය
වෛද්‍ය පීඨය, පේරාදෙණිය විශ්වවිද්‍යාලය

පේරාදෙණිය විශ්ව විද්‍යාලයේ ඇති පීඨ 8න් එකකි. මෙය 1966දී ස්ථාපනය කරන ලදී.
දෙපාර්තමේන්තු

*නිර්වින්දන විද්‍යාව
*කාය විච්ඡේද විද්‍යාව
*ජෛවරසායන විද්‍යාව
*ප්‍රජා වෛද්‍ය විද්‍යාව
*අධිකරණ වෛද්‍ය
*ප්‍රසවවේදය සහ නාරිවේදය
*වෛද්‍ය විද්‍යාව
*ක්ෂුද්‍ර ජීව විද්‍යාව
*ළමා වෛද්‍ය වේදය
*පරපෝෂීවේදය
*ව්‍යාධි විද්‍යාව
*ඖෂධ විද්‍යාව
*ශල්‍ය වෛද්‍ය විද්‍යාව
*මනෝචිකිත්සාව
*කායික විද්‍යාව

Curriculum Coordination Committee
English Language Teaching Unit
Medical Education Unit (MEU)
Nuclear Medicine Unit (NMU)
Medical Library
e-Library

Medical Workshop
Technical Resourse Centre (TRC)
ආශ්‍රිත

* සේනක බිබිලේ
බාහිර සබැඳුම්

*


ප්‍රවර්ගය:පේරාදෙණිය‍ විශ්වවිද්‍යාලය
චමල් රාජපක්ෂ

චමල් ජයන්ත රාජපක්ෂ (දෙමළ: சமல் ராஜபக்ஷ; ඉංග්‍රීසි: Chamal Rajapaksa; උපත 1942 ඔක්තෝබර් 30) යනු ශ්‍රී ලාංකික දේශපාලනඥයෙක්, හම්බන්තොට දිස්ත්‍රික්කය සඳහා ශ්‍රී ලංකා පාර්ලිමේන්තුවේ වත්මන් මන්ත්‍රීවරයෙකි වන අතර 2010 සිට 2015 දක්වා ශ්‍රී ලංකාවේ පාර්ලිමේන්තුවේ කථානායක.
මුල් ජීවිතය සහ අධ්‍යාපනය

ඩී.ඒ. රාජපක්ෂ මැතිතුමාට සහ දන්දිනා සමරසිංහ මැතිනියගේ ජ්‍යෙෂ්ඨ පුත්‍රයා ලෙසින් චමල් රාජපක්ෂයන් උපත ලැබුවේ 1942 ඔක්තෝබර් 30 වැනිදා ය.ගාල්ල රිච්මන්ඩ් මහා විද්‍යාලයෙන් මූලික අධ්‍යාපනය ලැබූ චමල් පියා සමඟ සමාජ සේවයට ද පිවිසියේ ය.
මුල් වෘත්තීය

ඔහුගේ පාසල් අධ්‍යාපනයෙන් පසු ඔහු 1964 වර්ෂයේදී ලංකා පොලිස් බලකායට සම්බන්ධ විය. එහි ඔහු චමල් රාජපක්ෂ උප පොලිස් පරීක්ෂකයවරයකු ලෙස සේවාය කළේය. අවුරුදු 8 ක් පොලිස් සේවයේ කටයුතු කළ චමල් රාජපක්ෂ පසුව රජයේ වාණිජ හා විවිධ නීතිගත සංස්ථාවේ සාමාන්‍යාධිකාරි ධූරයට ද පත් විය.
දේශපාලන ජීවිතය

1975 දී හත්තටුව ගමගේ විජේවර්ධන චන්ද්‍රා මාලනී මෙනවිය සමඟ විවාහ දිවිය අරඹන චමල් රාජපක්ෂ මහතා ක්‍රියාකාරී දේශපාලන දිවියට සම්ප්‍රාප්ත වන්නේ 1985 මුල්කිරිගල අතුරු මැතිවරණයේදී. යළිත් 1989 දී මහ මැතිවරණයට ඉදිරිපත් වන චමල් රාජපක්ෂ මහතා ඉන් ජයගත්තේ මැර බලයට ඡන්ද බලයෙන් පිළිතුරු දෙමින් ය. 1989 සිට අද දක්වා ඔහු පාර්ලිමේන්තුව නියෝජනය කරයි. කෘෂිකර්ම හා ඉඩම් නියෝජ්‍ය ඇමැති වරයා ලෙසත් පසුව 2000 දී වරාය හා දක්ෂිණ සංවර්ධන නියෝජ්‍ය ඇමැතිවරයා ලෙසත් 2009 දී වැවිලි කර්මාන්ත නියෝජ්‍ය ඇමැති වරයා ලෙසත් කටයුතු කළේ ය. ඊට පසුව 2005 දී චමල් රාජපක්ෂ මහතා කෘෂිකර්ම සංවර්ධන ඇමැතිවරයා වූ අතර පසුගිය කාලයේ එතුමා වරාය ගුවන් සේවා ඇමති, ජල කළමනාකරණ හා වාරිමාර්ග ඇමති ආදී තනතුරු රැසක් හෙබවීය. මව්ආර, වෙහෙරගල, වේලිඔය, මැණික් ගඟ වෙහෙරගල, උමා ඔය, දැදුරු ඔය, කැකිරිඕබඩ, රඹුක්කන්ඔය, යාන්ඔය යන වාරි ව්‍යාපෘති ආරම්භ කර ක්‍රියාවට නැංවීමට චමල් රාජපක්ෂ මහතා පෙරමුණ ගෙන ක්‍රියා කළේ ය. 22 අප්‍රේල් 2010 වන දිනේ එතුමා ශ්‍රී ලංකාවෙහි පාර්ලිමේන්තුවෙහි 19 වන කථානායකවරයා ලෙස දීවුරම් දුන්නා, 5 වසරක් තල එතුමා ඒ තනතුර සේවය කළේය.
දරන ලද තනතුරු

* 1985 මුල්ගිරිගල අතුරු මැතිවරණයට ඉදිරිපත් වී දේශපාලනයට පිවිසීම
* 1989 මහ මැතිවරණයෙන් ජය ලබා හම්බන්තොට දිස්ත්‍රික් පාර්ලිමේන්තු මන්ත්‍රීවරයකු ලෙස පත්වීම
* 1994 පැවැති මහ මැතිවරණයට තිස්සමහාරාම මැතිවරණ කොට්ඨාසයෙන් ඉදිරිපත් වී විශිෂ්ට ජයක් ලබා පාර්ලිමේන්තු මන්ත්‍රීවරයකු ලෙස නැවත පත්වීම
* 1998 කෘෂිකර්ම නියෝජ්‍ය අමාත්‍ය ධූරයේ වැඩ බාරගැනීම
* 2000 වර්ෂයේදී දක්ෂිණ හා වරාය සංවර්ධන නියෝජ්‍ය අමාත්‍යවරයා ලෙස දිවුරුම් දීම
* 2001 නොවැම්බර් මහ මැතිවරණයේ නැවතත් විපක්ෂ පාර්ලිමේන්තු මන්ත්‍රීවරයකු ලෙස පත්වීම
* 2004 මහ මැතිවරණයේ පොදුජන එක්සත් පෙරමුණ ආණ්ඩුවේ වැවිලි කර්මාන්ත නියෝජ්‍ය අමාත්‍ය ධූරයේ වැඩ බාරගැනීම
* 2005 ජනාධිපතිවරණයෙන් පසු කෘෂිකර්ම සංවර්ධන අමාත්‍ය ධූරයේ දිවුරුම්දීම
* 2005 හම්බන්තොට දිස්ත්‍රික් සංවර්ධන කමිටුවේ සභාපති ලෙස පත්වීම
* 2006 වාරිමාර්ග හා ජල කළමනාකරණ අමාත්‍ය ධූරයේ දිවුරුම් දීම
* 2007 වරාය හා ගුවන් සේවා අමාත්‍ය ධූරයේ දිවුරුම් දීම
* 2010 කථානායක පදවියේ දිවුරුම් දීම
මූලාශ්‍ර

ප්‍රවර්ගය:ශ්‍රී ලාංකිකයෝ
ප්‍රවර්ගය:ශ්‍රී ලාංකික බෞද්ධයෝ
ප්‍රවර්ගය:ලාංකික සිංහලයෝ
ප්‍රවර්ගය:ලංකික දේශපාලනඥයෝ
ප්‍රවර්ගය:චරිත කතා
රාහු කාලය

ජ්‍යෝතිෂය‍ට අනුව සූර්ය දවසක් තුල අළුතින් යම් කාර්යයක් ආරම්භකිරීමට අසුබ කාලසීමාව රාහු කාලයයි.


ඉර උදාව උදෑසන 6 ලෙස සලකා මෙමෙ වේලාවන් දී ඇත.
යම් දවසක නිවැරදිම රාහු කාලය දැනගැනීම සඳහා එම දවසේ ඉර උදාවට අනුව මෙම වේලාවන් සකසාගත යුතුය.
රාහු කාලය සෑම විටෙකම හෝරා (= ඔරලෝසු පැය) 1:30 ක් පවතී.
මෙය දිවා රාත්‍රී 2ටම පොදුය.
ආශ්‍රිත ලිපි

* හිරු උදාව
* දවස
බාහිර යොමු

* දිනපතා නිවැරදි රාහු කාලය

ප්‍රවර්ගය:ජ්‍යෝතිෂ්ශාස්ත්‍රය
ඕම්

thumb|250px| බහුමාපකය ක් භාවිතා කොට ප්‍රතිරෝධය ඕම් වලින් මැනිය හැක. ධාරණාව, වෝල්ටීයතාව, ධාරාව, සහ අනෙකුත් විද්‍යුත්මය ලක්ෂණ මැනීමටද මෙය භාවිතා කල හැක.

thumb|250px| ප්‍රතිරෝධයන් කිහිපයක්. ඒවායේ ප්‍රතිරෝධය, ඕම් වලින්, සලකුණු කර ඇත්තේ වර්ණ කේතයක් භාවිතා කරමිනි.

ඕම් (සංකේතය: Ω) යනු, විද්‍යුත් සම්බාධනය හෝ, සරල ධාරා අවස්ථාවෙහිදී, විද්‍යුත් ප්‍රතිරෝධය සඳහා භාවිත කෙරෙන හා, ජෝර්ජ් සයිමන් ඕම් අනුව නම් කෙරුනු, SI ඒකකය වේ.
අර්ථදැක්වීම

කිසියම් විද්‍යුත්ගාමක බලය කට නතු නොවන සන්නායකයක, ලක්ෂ්‍යය දෙකක් අතර වෝල්ට් 1 ක නියත විභව අන්තරයක් යෙදු කල, ඇම්පියර් 1 ක නියත ධාරාවක් ගලන්නේ නම්, එම ලක්ෂ්‍යය දෙක අතර ප්‍රතිරෝධය ඕම් 1ක් ලෙසින් අර්ථදැක්වේ.

\Omega = \dfrac{\mbox{V}}{\mbox{A}} = \dfrac{\mbox{m}^2 \cdot \mbox{kg}}{\mbox{s} \cdot \mbox{C}^2} = \dfrac{\mbox{J}}{\mbox{s} \cdot \mbox{A}^2}=\dfrac{\mbox{kg}\cdot\mbox{m}^2}{\mbox{s}^3 \cdot \mbox{A}^2} =\dfrac{\mbox{HP}}{745.69 \cdot \mbox{A}^2}

ඕම් වලින් දැක්වෙන සන්නායකයක ප්‍රතිරෝධය, බොහෝ අවස්ථාවන්හීදි , යම් වෝල්ටීයතා, උෂ්නත්ව, හා අනෙකුත් පරාමිතික පරාසයන් තුලදී, දළ වශයෙන් නියත වන අතර, මෙවැනි අවස්ථාවන්හිදී රේඛීය ප්‍රතිරෝධක අපට හමු වේ. අනෙකුත් අවස්ථාවන්හිදී, ප්‍රතිරෝධය වෙනස් වේ (නිද., ත'මිස්ටර).

විදුලිමය හා විද්‍යුත්මය භාවිතයෙහි බහුල ලෙස පරිහරණය වන්නාවූ ගුණාකාර හා උප-ගුණාකාර වන්නේ මිලිඕම්, ඕම්, කිලෝඕම්, සහ මෙග්ඕම් වේ
ආශ්‍රිත සහ සටහන්


මෙයද බලන්න

* ඇබ්ඕම්
* ඕම් නියමය
* ප්‍රතිරෝධකය
* ප්‍රතිරෝධකතාව
බාහිර සබැඳි

* Scanned books of Georg Simon Ohm at the library of the University of Applied Sciences Nuernberg
* Official SI brochure
* NIST Special Publication 811
* History of the ohm at sizes.com


ප්‍රවර්ගය:SI ව්‍යුත්පන්න ඒකක
ප්‍රවර්ගය:SI ඒකක
නිවුටන් (ඒකකය)

නිවුටන් (සංකේතය: N) යනු, සම්භාව්‍ය යාන්ත්‍ර විද්‍යාව වෙනුවෙන් ඔහු සිදු කල කාර්යභාරය අගයමින් අයිසෙක් නිවුටන් අනුව යමින් නම් කෙරුනු බලය සඳහා SI ව්‍යුත්පන්න ඒකකය වේ.
අර්ථදැක්වීම

නිවුටනය යනු SI ක්‍රමය තුල බලය සඳහා ව්‍යුත්පන්න ඒකකය වේ; එය තුල්‍ය වන්නේ, කිලෝග්‍රෑම් එකක ස්කන්ධයක් තත්පරයට තත්පරයට මීටර එකක සීඝ්‍රතාවකින් ත්වරණය කිරීමට අවශ්‍ය බලයටය. මාන විශ්ලේෂණයෙහිදී, F=ma, m (කිග්‍රෑ) යන්න a (මී/තත්2) වෙතින් ගුණකිරීමට භාජනය වෙන බැවින්, නිවුටන්1 ඒකකයක මාන:

{\rm 1~N = 1~\frac{kg\cdot m}{s^2}}
නිදසුන්

* 1 N යනු, 102 ග්‍රෑ ( කිග්‍රෑ) (කුඩා ඇපල් ගෙඩියක පමණ) ස්කන්ධයක් ඇති වස්තුවක් කෙරෙහි, පෘථිවියෙහි ගුරුත්වය ඇති කරන බලයයි.
* පෘථිවි පෘෂ්ඨයෙහි දී, කිග්‍රෑ 1 ක ස්කන්ධයක්, දළ වශයෙන් 9.8 N [පහළට] (හෝ 1.0 කිලෝග්‍රෑම්-බලය; 1 කිග්‍රෑබ=9.80665 N අර්ථදැක්වීම ප්‍රකාර) බලයක් ඇති කරයි. කිග්‍රෑ 1 ක් 10 N වෙතට සංගත වෙන බවට සන්නිකර්ෂණය කෙරුම එදිනෙදා ජීවිතයෙහි සහ ඉංජිනේරු විද්‍යාවෙහිදී ආනුභූතික රීතියක් ලෙසින් භාවිතා කෙරේ.
* ‍කිග්‍රෑ 70 ස්කන්ධයක් ඇති මානවයෙකු මත පෘථිවියෙහි ගුරුත්වය ඇති කරන බලය දළ වශයෙන් 686 N පමණ වේ.
* බලයෙහි සහ විස්ථාපනයෙහි තිත් ගුණිතය නිපැයන්නේ යාන්ත්‍රික කාර්යය වේ. එබැවින්, SI ඒකක වලදී, 1 N බලයක් 1 මී දුරක් යෙදවූ කල 1 N•m කාර්යයක් සිදු කෙරේ. කාර්යය-ශක්තිය ප්‍රමේයය දක්වන්නේ යම් වස්තුවක් මත සිදුකෙරෙන කාර්යය එම වස්තුවෙහි ශක්තිය වෙනස් වීමට සමාන බවයි. 1 N•m = 1 J (ජූල්), එනම් ශක්තිය සඳහා SI ඒකකය.
* බලය කිලෝනිවුටන් හෝ kN වලින් දැක්වීම සුලභ වන අතර, 1 kN = 1,000 N වේ.
ආශ්‍රිත
බ්‍රාහ්මණ ගෝත්‍රයන් සහ ප්‍රාවරයන්

සාමාන්‍යයෙන් ගෝත්‍රයක් යන්නෙන් පොදු පිරිමි ආදිජයකුගේ වංශයට අයත් පිරිමි පෙලින් අඛන්ඩව පැවත එන ඔනෑම පුද්ගලයෙක් බව හැඟවේ. පනනි ගේ අර්ථ දක්වීම අනුව ගෝත්‍ර යන්නෙන් (සෘෂීවරයෙකුගෙන්) පටන්ගෙන පුත්‍රයාගෙත් පුත්‍රයාගෙන් පැවත එන දරු මුණුබුරු පරම්පරාව යන ව්‍යාකරණමය අරුත ගෙනදෙන බවත්ය. කිසියම් පුද්ගලයෙකු තමා කාශ්‍යප ගෝත්‍රයේ යැයි පැවසුවහොත් ඔහු අදහස් කරන්නේ තමා පැවත එන්නේ පුරාණයේ විසූ කාශ්‍යප සෘෂිවරයාගෙන් පටන්ගෙන අඛන්ඩව පැවත එන පිරිමි පරම්පරාවෙන් බවයි. බෞධ්‍යානස් රෞත සූත්‍රයට අනුව විශ්වාමිත්‍ර, ජමධග්නි, භාරද්වාජ, ගෞතම, අත්‍රි, වාශිෂ්ඨ, කාශ්‍යප සහ අගස්ත්‍ය යන මුණිවරුන් අට දෙනාගෙන් පැවතඑන දරු මුණුබුරු පරම්පරාවන් ගෝත්‍රයන් වේ. පානනිට අනුව ගෝත්‍ර හැටියට ගණන් ගැනෙන්නේ මෙම ප්‍රාථමික ගෝත්‍ර අටයි. කෙසේ නමුත් මෙම ගෝත්‍ර ප්‍රජාපති හෙවත් පසුව පැමිණෙන බ්‍රහ්මයා සමඟ සෘජු සම්බන්ධයක් නැත. මෙම අටෙන් පැවත එන දරු පරම්පරාව ගෝත්‍ර ලෙස හඳුන්වනු ලබන අතර අනික් අය ගෝත්‍රාවයව ලෙස හඳුන්වයි.

ගෝත්‍ර සෑදී ඇත්තේ කණ්ඩායම් වශයෙනි. උදා ආවලායන-තරෞත සූත්‍රයට අනුව උපමන්‍යු, පරාශර, කුන්දින සහ වාශිෂ්ඨ ආකාරයට වාභිෂ්ඨ ගන තව දුරටත් කොටස් 4 කට බෙදේ. මෙම ගෝත්‍ර 4 ම නැවතත් ගෝත්‍ර ලෙස හැඳින්වෙන අතුරු කොට්ඨාශ ගණනාවකට බෙදේ. මේ ආකාරයට සැකස්ම වන්නේ පළමුව ගණයන්, ඉන්පසු පක්ෂ සහ තනි ගෝතය වශයෙනි. ගණයන් භ්රිගු සහ ආනගිරස ගණ ලෙස නොනැසී පැවතිණ. බෞද් ට අනුව මුලික ගෝත්‍ර අට පක්ෂ වලට බෙදනු ලබයි. උපමන්‍යු හි ප්‍රාවර වූයේ වාශිෂ්ඨ, භාරද්වසු, ඉනද්‍ර ප්‍රමද, පරාශර ගෝත්‍රයේ ප්‍රාවර වුෙය් වාශිෂ්ඨ ශාක්ට්‍යය, පාරාශර්‍යය, කුන්දින ගෝත්‍රයේ ප්‍රාවර වූයේ වාශිෂ්ඨ මෛත්‍රවරුණ, කෞන්දින්‍යය, සහ වාශිෂ්ඨ ගෝත්‍රයේ ප්‍රාවර වූයේ පෙර කී ගෝත්‍ර තුනේ සඳහන් වාශිෂ්ඨයන් හැර අනික් සියලුම වාශිෂ්ඨයන්ය. එම නිසා සමහරක් එක් ගෝත්‍රයක ප්‍රාරම්භකයා තවත් ගෝත්‍රයක ප්‍රාරම්භකයාගෙන් වෙන් කර හඳුනා ගත හැකි සෘෂිවරුන්ගෙන් සැදුම්ලත් කණ්ඩායමක් ප්‍රාවරයක් ලෙස හඳුන්වයි.

ප්‍රාවරයන් ශිෂ්‍ය ප්‍රාශිෂ්‍ය සෘෂී පරම්පරා සහ පුත්‍රපරම්පරා ලෙස වර්ග දෙකකි. ගෝත්‍රප්‍රාවර එකර්ශය, ද්වර්ශය, ත්‍රිඅර්ශය, පංචාර්ශය, සප්තාර්ශය යනාදී වශයෙන් සෘෂී 19 දක්වා පැවතිය හැක. කාශ්‍යප ගෝත්‍රයේ අවම වශයෙන් පැහැදිලි ප්‍රාවරයන් 2 ක් ආනද්‍රා ප්‍රදේශ් ප්‍රාන්තයේ ජීවත් වේ. ඉන් එකක් සෘෂිවරුන් ත්‍රිත්වයක් (ත්‍රිඅර්ශය) සහ අනෙක සෘෂිවරුන් 7 දෙනෙකි (සප්තාර්ශය). මෙම ප්‍රාවරයන් ශිෂ්‍ය ප්‍රාශිෂ්‍ය සෘෂී පරම්පරා සහ පුත්‍රපරම්පරා යන දෙකෙන් එකකි. ශිෂ්‍ය ප්‍රාශිෂ්‍ය සෘෂී පරම්පරා විවාහයකදී මනමාලයා සහ මනාලියගේ ගෝත්‍රයන් හි සෘෂීවරුන්ගෙන් අර්ධයක් හෝ අර්ධයකට වඩා වැඩිගණනක් සමාන නම් එම විවාහය පිලිනොගැනේ. පුත්‍රපරම්පරා විවාහයක් දී එක සෘෂීවරයෙකු හෝ සමාන නම් එම විවාහය කිසිසේත්ම පිලි නොගනී.
නීතිය සහ සාධරණත්වය

නීතිය සහ සාධරණත්වය අතර වෙනස ඉතිහාසයේ සිදු වූ අහම්බයකි. මධ්‍යය කාලීන යුගයේ දි එංගලන්තය පුරාවට රජුගේ නීති අධිකරණ බලාත්මක කරන ලදී. 13 වන සියවස අවසානයේ දී ක්‍රම ක්‍රමයෙන් අධිකරණ විසින් විභාගයට ලක්කරන හිමිකම් සහ විභාග කිරීම් හසුරුවන ක්‍රියා පටිපාටින් අත්හිටවනු ලැබීය. ඒ එකල නීතිමය හිමිකම් පරාසය ඉතා පටු වූ අතර නීති රීති අතීශය පීඩා කාරී වූ යෙන් පැමිණිලිකරුවන් ට ලෑබිය යුතු සහනයන් නොලැබුණු නිසාය.

කෙසේ නමුත් ශේෂ වූ අධිකරණ බල ලත් රජු හට පෙත්සමක් ඉදිරිපත් කර සහනයන් ලබා ගත හැකි වුවත් එවැනි පෙත්සම් රජුගේ කරුණාව සහ හෘද සාක්ෂිය සොයා යෑමක් ලෙස හඳුන්වනු ලැබීය. අවසානයේ දී මෙම පෙත්සම් විසඳීමේ කාර්්‍යයන් රජු විසින් රාජ සභාවේ අධිකරණ ප්‍රධානියා (චාන්ස්ලර්) හට පවරන ලදී. එකල චාන්සලර්වරයා පූජකයකු වූ අතර ඔහු රජුගේ පාපොච්චාරණය කරන්නා ද විය. වැඩි කල් නොගොස්ම ශ්‍රේෂ්ඨාධිකරණය, කිරීටයේ ලේඛන කටයුතු දෙපාර්තමේන්තුව අධිකරණ ව්‍යුහය බවට පත් වි චාන්සරි උසාවිය නමින් හැඳින් වීය.

15 වන සියවස වන විට චාන්සරි අධිකරණයේ අධිකරණමය බලය පිලිගන්නා ලදී. 16 වන සියවස දක්වා සාධාරණත්වය චාන්සලර් ගෙන් චාන්සලර්ට වෙනස් විය. 17 වන සියවසින් පසුව චාන්සලර් තනතුරට පත් කරණු ලැබුයේ නීතිඥයන් පමණි.
එංගලන්තයේ සාධාරණත්වයේ වර්ධනය

පළමු චාන්සලර්වරුන් තම හෘද සාක්ෂියට අනුව සහ සාදචාරාත්මක සහ සමානාත්මතාවයෙන් යුක්ත තීන්දු දිය යුතුය. මෙම තනතුරු සඳහා පැවිද්දන් තෝරා ගැනීමට යෝජනා වූයේ ඔවුන් ලිවීමට සහ කියවීමට හැකියා ව ඇති පන්තියකට අයත් වූ නිසාය.

චාන්සලර්වරුන් හට විධිමත් පුහුණුවක් නොමැති නිසා සහ පූර්වගාමී තීන්දු අනුගමනය නොකරන නිසාත් ඔවුන්ගේ තීන්දු විශාල ලෙස විවිධාකාර විය. කෙසේ වෙතත් 1529 දී ශී්‍රමත් තෝමස් මෝර් චාන්ස්ලර් තනතුරට පත්කරන ලද අතර එය නව යුගයක ඇරඹුමක් විය. මෙතැන් පටන් අනාගත සියලූම චාන්සලර්වරුන් නීතිඥයන් විය යුතු අතර 1557 සිට ඉදිරියට චාන්සරි අධිකරණයේ කටයුතු වාර්තා කිරීම ආරම්භ වී සාධාරණාත්මක මතවාද ගණනාවක අභිවෘද්ධිය සඳහා ඉවහල් විය. විවේචන ද දිගින් දිහටම එල්ල විය.

සාධාරණත්ව නීතිය වර්ධනයත් සමඟම එය පොදුනීතිය සමඟ ප්‍රතිවාදී සහ ඝට්ටනයන් හට ගැනීමට පටන් ගැනිණ. උසස් අධිකරණයේ (රාජ විනිශචය අංශයේ) ප්‍රධාන විනිසුරු ශී්‍රමත් එඩ්වඩ් කෝක් චාන්සරි අධිකරණයට අපහාස කිරීමේ චෝදනාවන්ට සිරගත වූවන් නිදහස් කිරීම සඳහා අවශ්‍යය වන හබෙයාස් කෝපුස් රීට් ආඥාව නිකුත් කිරීම ඇරඹිණ.

අධිකරණ සංවිධාන පණත සම්මත කිරීමෙන් පසුව වර්තමානය දක්වා එය එංගලන්තයේ අධිකරණ ව්‍යුහයේ පදනම බවට පත්වූ අතර සාධාරණාත්මක සහ පොදුනීති සහනයන් සඳහා වෙනස් ක්‍රියා පටිපාටි තව දුරටත් අනවශ්‍යය විය. අධිකරණ සංවිධාන පණත මඟින් පොදු නීතියේ සහ සාධාරණත්වයේ පරිපාලනය සංයුක්ත වීම පමණක් සිදුවූවත් පොදු නීතියෙන් වෙනස් වූ සාධාරණත්වයේ නීතියක් තවමත් ඇත. ඒවා එකම අධිකරණ මඟින් ක්‍රියාත්මක කලද නීතියේ ශාඛා ත්‍රිත්වය වෙන් වෙන්ව පවතී. ගැටුමක් ඇති වූ අවස්ථාවක දී තවමත් සාධාරණත්වය ප්‍රමුඛ
වේ.


ප්‍රවර්ගය:නීතිය
ප්‍රවර්ගය:සාධාරණත්වයේ මුලධර්ම